Oma võimete kohaselt oleks valmis sõja korral riigi kaitsmises osalema 71% eestlastest, lahkuda üritaks 12%.
Viimase aasta jooksul on elanikkonna toetus relvastatud vastupanu osutamisele pisut tõusnud, selgus täna avaldatud Turu-uuringute avaliku arvamuse ja riigikaitse küsitlusest.
Valmisolek kallaletungi korral ise kaitsetegevuses osaleda on mitte-eestlaste seas selgelt madalam – 46% vastanutest oleks valmis sõtta minema. Tõusnud on mitte-eestlaste soov Eestist sõjaohu korral lahkuda (21%).
Eestlaste seas on lahkuda soovijate hulk läbi aastate püsinud suhteliselt sarnasena (12%).
Maailma olukorda peavad eestlased jätkuvalt ebastabiilseks – lähema kümnendi jooksul peab sõjaliste konfliktide ohu suurenemist maailmas tõenäoliseks 48% vastanutest.
Mitte-eestlased hindavad võimalikku konfliktiohtu eestlastest selgelt madalamalt. Kui eestlaste seas ennustab sõjalise ohu suurenemist 53%, siis muulaste seas on selliseid vaid 38%.
Uuring viidi läbi 1000 Eesti elaniku seas vanuses 15-74 aastat. Vastajad leiti juhuvaliku alusel, et tagada kõikide Eesti maakondade ja asulatüüpide proportsionaalne esindatus.
Uuringu tellis kaitseminiteerium.
Eesti uuring: sõja korral oleks valmis riiki kaitsma 71% eestlastest EPLO